**Nagyacsád Község Önkormányzata**

**8521 Nagyacsád, Deák Ferenc u. 1-3.**

**ikt.szám: ……../2019.**

**J E G Y Z Ő K Ö N Y V**

**Készült:** Nagyacsád község Önkormányzata Képviselő-testületének 2019. május 8- án 17 óra 30 perckor megtartott nyilvános üléséről.

**Helye:** Nemesgörzsönyi Közös Önkormányzati Hivatal Nagyacsádi Kirendeltsége

**Jelen vannak:**

 Szalóky Nándor Polgármester

 Szakács Balázsné alpolgármester

 Süle István

 Szórád Zoltán

 Tima Zoltán Ferenc

 képviselők

**Távol van**:-

**Tanácskozási joggal jelen van:** Novák Edit aljegyző

Meghívott: Cseke Norbert ultrafutó

**Érdeklődő:** -

Szalóky Nándor Polgármester: Köszönti a képviselőket. Megállapítja, hogy az ülés határozatképes, mivel a megválasztott 5 fő képviselőből 5 fő jelen van. Az ülést megnyitja. Ismerteti szóban a kiküldött napirendi pontokat. Mivel kiegészítés, kérdés nem érkezett, felkéri a képviselő-testületet, hogy szavazzon a napirend elfogadásáról.

Nagyacsád község Önkormányzatának Képviselő-testülete 5 igen szavazattal, tartózkodás és ellenszavazat nélkül a következő határozatot hozta:

**28/2019.(V.8.) önkormányzati határozat**

Nagyacsád Község Önkormányzatának képviselő-testülete 2019. május 8-i ülésének napirendjét az alábbiak szerint határozza meg:

1. Nemesgörzsönyi Közös Önkormányzati Hivatal 2018. évi költségvetésének módosítása

Előadó: polgármester

1. Nemesgörzsönyi Közös Önkormányzati Hivatal 2018. évi zárszámadásának elfogadása

Előadó:polgármester

1. Nagyacsád Község Önkormányzat 2018. évi költségvetésének módosítása

Előadó:polgármester

1. Nagyacsád Község Önkormányzat 2018. évi zárszámadásának elfogadása

Előadó:polgármester

1. Beszámoló a család- és gyermekjóléti szolgálat 2018. évi munkájáról

Előadó: polgármester

1. Átfogó értékelés a 2018. évi gyermekjóléti és gyermekvédelmi feladatokról

 Előadó: polgármester

1. Magyar Falu Programban pályázat benyújtása

Előadó: polgármester

1. Önkormányzati feladatellátást szolgáló fejlesztések támogatására pályázat benyújtása

Előadó: polgármester

1. Óvodafenntartással kapcsolatos ügyek

Előadó: polgármester

1. Vegyes ügyek

Előadó: polgármester

**Napirendek tárgyalása:**

**1)Nemesgörzsönyi Közös Önkormányzati Hivatal 2018. évi költségvetésének módosítása**

**Előadó: polgármester**

Szalóky Nándor polgármester elmondja, hogy a napirend előerjesztése kiküldésre került, azt mindenki áttanulmányozhatta. Elmondja, hogy a munkaügyi per okozta a legnagyobb módosulást, de azt Mezőlak fizette.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**29/2019 (V.8.) önkormányzati határozat**

**A Nemesgörzsönyi Közös Önkormányzati Hivatal 2018. évi költségvetésének módosítása**

Nagyacsád Község Önkormányzatának képviselő-testülete elfogadja a határozat melléklete szerint a Nemesgörzsönyi Közös Önkormányzati Hivatal 2018. évi költségvetésének módosítását.

Felelős: Tatai László polgármester – az önkormányzat költségvetésében történő szerepeltetésért

Közreműködik: Ivanics Barbara jegyző

Határidő: 2019. május 31.

**2)Nemesgörzsönyi Közös Önkormányzati Hivatal 2018. évi zárszámadásának elfogadása**

**Előadó:polgármester**

Szalóky Nándor polgármester ismerteti a napirendet, megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**30/2019. (V.8.) önkormányzati határozat**

Nagyacsád Község Önkormányzatának Képviselő-testülete a Nemesgörzsönyi Közös Önkormányzati Hivatal 2018. évi költségvetésének végrehajtásáról szóló beszámolót

5.196 eFt. nyitó pénzkészlettel 87.496 e Ft. bevételi főösszeggel(pénzmaradvány nélkül)– 88.440 e Ft. kiadási főösszeggel, 6.261 e Ft. záró pénzkészlettel elfogadja.

A beszámoló jelen határozat mellékletét képezi(1,2.1, 2.2,3,4,5 melléklet)

Utasítja a Képviselő-testület Nemesgörzsöny Község polgármesterét, hogy a Nemesgörzsönyi Közös Önkormányzati Hivatal zárszámadását Nemesgörzsöny Község Önkormányzata zárszámadási rendeletében szerepeltesse.

Felelős: polgármester

Határidő: Nemesgörzsöny Község zárszámadásának elfogadása A Nemesgörzsönyi Közös Önkormányzati Hivatal 2018. évi költségvetésének lezárása

**3)Nagyacsád Község Önkormányzat 2018. évi költségvetésének módosítása**

**Előadó:polgármester**

Szalóky Nándor polgármester elmondja, hogy A költségvetés módosítása egyrészt a felmerült, a tervezéskor még előre nem látható kiadások, és az ezekhez biztosított plusz források miatt vált szükségessé, másrészt a 12.31-ig teljesített kifizetések arányában korrigáltuk az előirányzatokat, valamint az előirányzatok a kormányzati funkciók között kerültek átvezetésre.

Az Önkormányzat eredeti költségvetési főösszege 54.694 e Ft, a módosított költségvetési főösszeg 72.299 e Ft. Kiadási oldalon jelentős összegű módosítás vált szükségessé az alábbi tételeken:

* Egyéb működési célú kiadások (tartalék miatt)
* Ellátottak pénzbeli juttatása
* A közfoglalkoztatás támogatásával kapcsolatos meggelőlegezés visszafizetése növeli az áht-n belüli megelőlegezést, de ez a tétel jelentkezik bevételi oldalon is.
* A többi előirányzat változás nem jelentős összegű, korrekció a tényleges teljesítési adatok alapján történt.

Bevételi oldalon:

* Az állami támogatások között megjelent a rezsicsökkentés támogatása.
* A tulajdonosi bevételek teljesülése miatt emelkedett a működési bevételek előirányzata
* A közfoglalkoztatás támogatásában jelentkezik megelőlegezési tétel, csakúgy mint kiadási oldalon.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**5/2019.(V.20.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2018. évi költségvetéséről szóló 1/2018.(II.15.) önkormányzati rendelet módosításáról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**4)Nagyacsád Község Önkormányzat 2018. évi zárszámadásának elfogadása**

**Előadó:polgármester**

Szalóky Nándor polgármester ismerteti a kiküldött napirendet, beszámol a 2018. évben a költségvetés végrehajtását érintő történésekről.

Szalóky Nándor polgármester megkérdezi, hogy van-e valakinek kérdése, hozzászólása?

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő rendeletet alkotja:

**6/2019.(V.20.) önkormányzati rendelete**

## Nagyacsád község Önkormányzat Képviselő-testülete úgy döntött, hogy az önkormányzat 2018. évi zárszámadásról szóló, fenti számú rendeletét az előterjesztésben foglaltaknak megfelelően megalkotja.

Utasítja az jegyzőt, hogy a rendelet kihirdetésről – a helyben szokásos módon- gondoskodjon.

**5)Beszámoló a család- és gyermekjóléti szolgálat 2018. évi munkájáról**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta. Röviden ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**31/2019.(V.8.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja a Pápakörnyéki Önkormányzatok Feladatellátó Intézménye Család- és Gyermekjóléti Szolgálata a család- és gyermekjóléti szolgálat 2018. évi tevékenységéről szóló beszámolóját.

Felelős: polgármester

Határidő:azonnal

**6)Átfogó értékelés a 2018. évi gyermekjóléti és gyermekvédelmi feladatokról**

**Előadó: polgármester**

Szalóky Nándor polgármester elmondja, hogy az előterjesztést mindenki megkapta, áttanulmányozhatta. Röviden ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**32/2019.(V.8.) önkormányzati határozat**

Nagyacsád Község Önkormányzat Képviselő-testülete úgy döntött, hogy elfogadja az önkormányzat átfogó értékelését a 2018. évi gyermekjóléti és gyermekvédelmi feladatokról.

Felelős: polgármester

Határidő:azonnal

**7)Magyar Falu Programban pályázat benyújtása**

**Előadó: polgármester**

Szalóky Nándor polgármester elmondja, hogy sorban jelennek meg a Magyar Falu Program pályázati felhívásai, az ismert kiírások közül egyenlőre egy felhívásra kíván az önkormányzat pályázatot benyújtani. Az egyik a „Nemzeti Identitástudat erősítése” című MFP- NHI/2019 azonosító számú pályázatra, melyre az kultúrház felújításával szeretne indulni. A műszaki dokumentációt Pozsgai elkészült, az árajánlatok már megvannak. A benyújtási határidő 2019. május 15. A nagyteremben lenne konvektor csere, szereltetnénk fel álmennyezetet, az eddig még ki nem cserélt nyílászárók cseréje történne meg.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**33/2019.(V.8.) önkormányzati határozat**

A Magyar Falu Program keretében „A nemzeti és helyi identitástudat erősítése” című MFP-NHI/2019 azonosító számú pályázaton való részvételről

1. Nagyacsád Község Önkormányzat Képviselő-testülete úgy döntött, hogy a Magyar Falu Program keretében „ A nemzeti és helyi identitástudat erősítése” című, MFP-NHI/2019 azonosító számú pályázaton való részvételt támogatja.
2. Nagyacsád Község Önkormányzat Képviselő-testülete felhatalmazza a polgármestert, hogy támogatási kérelmet nyújtson be és a támogatási kérelem benyújtásához szükséges kötelezően előírt egyéb nyilatkozatokat megtegye.

Határidő:azonnal

Felelős: polgármester

**8)Önkormányzati feladatellátást szolgáló fejlesztések támogatására pályázat benyújtása**

**Előadó: polgármester**

Szalóky Nándor polgármester elmondja, hogy megjelent az Önkormányzati feladatellátást szolgáló fejlesztések támogatására pályázati kiírás. Az önrész 15 %, a benyújtási határidő 2019. május 31.Útfelújítási, aszfaltozási munkálatokra kerülne benyújtásra a pályázat. Maximálisan igényelhető támogatás 15 millió Ft. Javasolja a pályázat benyújtását. A két utca egy névtelen út, valamint országos közút néven nyilvántartott utca. Mindkettő önkormányzati tulajdonban van, így rájuk a pályázat benyújtható.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**34/2019.(V.8.) önkormányzati határozat**

Nagyacsád Község Önkormányzat Képviselő testülete úgy döntött, hogy pályázatot kíván benyújtani Magyarország 2019. évi központi költségvetéséről szóló 2018. évi L. Tv. 3. melléklet II. 2. pont a),b) c) pontok szerinti „Önkormányzati feladatellátást szolgáló fejlesztések támogatása c)című pályázati kiírás c) pontjára, belterületi utak ( Névtelen u, Országos közút .) felújítására.

A beruházás forrásösszetételében szereplő saját forrást az önkormányzat biztosítja, az rendelkezésre áll.

Beruházás forrásösszetétele:

|  |  |  |
| --- | --- | --- |
| **Megnevezés ( Névtelen u, Országos közút)** | **%** | **Összeg** |
| támogatás | 85 | 13 145 234 |
| saját erő | 15 | 2 319747 |
| **Összesen** | **100** | **15 464 981** |

Felelős: polgármester, aljegyző

Határidő: 2019. május 31.

**9)Óvodafenntartással kapcsolatos ügyek**

**Előadó: polgármester**

Szalóky Nándor polgármester elmondja, hogy az óvoda átszervezésével kapcsolatban több út került szóba. A Fix-Pont Feladatellátó Társulás át akarta adni az intézményeket katolikus fenntartásba, de erről a mai napig nincs végleges információ. Volt egy olyan álláspont, mely szerint Kemenesszentpétert és Kemeneshőgyészt veszi csak át a Szombathelyi Egyházmegye, minket nem, mert Veszprémhez tartozunk. Egyházaskesző Szanyba viszi szintén egyházi fenntartásba az óvodáját. Mivel semmi sem realizálódott a mai napig, más lehetőség után kellett nézni, mert félő volt, hogy esetleg egyedül maradunk az óvodafenntartással, és az nagy terheket róna az önkormányzat költségvetésére. A nemzeti köznevelésről szóló 2011. évi CXC. törvény (a továbbiakban: Nkt.) 4. § (értelmező rendelkezés) 11. pontja alapján: intézményátszervezés: minden olyan fenntartói döntés, amely az alapító okirat 21. § (3) bekezdés c) - j) pontjában felsoroltak bármelyikének módosulásával jár, kivéve az olyan vagyont érintő döntést, amely vagyon a feladatellátáshoz a továbbiakban nem szükséges.

Elmondja, hogy az átszervezés tervezése kapcsán megkereste Mezőlak Önkormányzatát, egy esetleges csatlakozási szándék kérdésével. Pozitív visszajelzést kapott az önkormányzat, ezért ez lenne egy járható út. Javasolja a szándéknyilatkozat meghozatalát.

Ismerteti az átszervezés eljárási lépéseit:

1. szándéknyilatkozat – elvi döntés az önkormányzat részéről az átszervezési eljárás megkezdéséhez;
2. vélemények beszerzése, egyeztetések lebonyolítása;
3. döntés – május utolsó munkanapjáig;
4. rendeletek, dokumentumok, szabályzatok módosítása.

Ezt követően a z Nkt. 83. § (3) bekezdése alapján a fenntartó a köznevelési intézmény átszervezésével összefüggő döntése vagy véleményének kialakítása előtt beszerzi a (4) bekezdésben foglaltak véleményét.

A fenntartó a (3) bekezdésben foglalt döntése előtt ki kell kérni: a)az intézmény alkalmazotti közössége, b)az óvodaszék, az iskolaszék, c)a szülői szervezet, d)az iskolai diákönkormányzat, e)a nemzetiségi nevelés-oktatásban részt vevő intézmény esetén – ha nem rendelkezik egyetértési joggal – a települési nemzetiségi önkormányzat, ennek hiányában az érintett országos nemzetiségi önkormányzat, f)........ h) véleményét.

Az Nkt. 84. § (3) bekezdése alapján a fenntartó tanítási évben, továbbá - a július-augusztus hónapok kivételével - nevelési évben

a) óvodát nem szervezhet át, nem szüntethet meg, fenntartói jogát nem adhatja át,

b) óvodai csoportot nem szerveztethet át, és nem szüntettethet meg,

c) óvoda feladatait nem változtathatja meg.

A Mezőlak Önkormányzatával létrehozandó óvoda fenntartó társulás 2019. szeptember 1 napjától látná el feladatát. Az étkezési normatíva igénylése az önkormányzat feladata lesz, melyhez térítési rendelet megalkotására, valamint az SZMSZ módosítására lesz szükség.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**35/2019.(V.8.) önkormányzati határozat**

1. Nagyacsád Község Önkormányzat Képviselő-testülete az óvodai nevelés ellátásával kapcsolatban úgy határozott, hogy szándékában áll a FIX-Pont Önkormányzati Feladatellátó Társulás Négyszögletű Kerekerdő Óvoda és Családi Bölcsöde keretében biztosított feladatellátást 2019. augusztus 31. napjával megszűnteti. E feladatot 2019. szeptember 1-től az önkormányzat nem a Fix-Pont Feladatellátó Társulása útján látja el.
2. Nagyacsád község Önkormányzat Képviselő-testülete Mezőlak község Önkormányzattal kötendő Társulási Megállapodás alapján, annak tagóvodájaként kívánja biztosítani az óvodai nevelést 2019. szeptember 1 napjától.
3. A képviselő-testület felhatalmazza a polgármestert, hogy az óvodai nevelés Fix-Pont Önkormányzati Feladatellátó Társulás keretében történő megszűntetése, illetve az óvodai működés átalakítása érdekében tegye meg a szükséges intézkedéseket. A fenntartói és működtetési jog átadása érdekében a szükséges képviselő-testületi döntés meghozatala céljából folytassa le a jogszabály által előírt véleményezési eljárást, majd a kidolgozott javaslatot döntés céljából terjessze a Képviselő-testület elé.

Határidő: 2019. május 31.

Felelős: polgármester

**10)Vegyes ügyek**

**Előadó: polgármester**

a)Szalóky Nándor polgármester elmondja, hogy a kis-acsádi oldalon is folytatni szeretné a temető kerítést. Az árajánlat megérkezett, ugyanaz készítené, aki a másik oldalát. A kis-acsádi oldaltól húzódna a ravatalozóig.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**36/2019.(V.8.) önkormányzati határozat**

Nagyacsád Község Önkormányzat Képviselőt-testülete úgy döntött, hogy a Nagyacsád, temető kerítésre benyújtott KB 2001 Kft által kiadott árajánlatot elfogadja, egyben megrendeli az árajánlatban foglaltakat bruttó 2.068.500.- Ft összegben, a 2019. évi költségvetése terhére. Felhatalmazza a polgármestert a szükséges intézkedések megtételére.

Felelős: polgármester

Határidő:azonnal

b)Szalóky Nándor polgármester elmondja, hogy a Pápai Rendőrkapitányság megküldte a közbiztonsági beszámolóját. Ismerteti a tartalmát.

Szalóky Nándor polgármester megkérdezi, hogy van-e valakinek kérdése, hozzászólása.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**37/2019.(V.8.) önkormányzati határozat**

Nagyacsád Község Önkormányzat Képviselőt-testülete úgy döntött, hogy elfogadja a Pápai Rendőrkapitányság 2018. évi tevékenységéről szóló beszámolót.

Felelős: polgármester

Határidő:azonnal

c)Szalóky Nándor polgármester elmondja, hogy megérkezett a Pápai Rendőrkapitányság támogatás kérő levele. Javasolja az idei évben is az 50.000.- Ft támogatás nyújtását a kért feladatokra.

Szalóky Nándor polgármester megállapítja, hogy a község képviselői részéről kérdés, hozzászólás, módosító javaslat nem érkezett, ezért szavazásra bocsátja a fenti javaslatot, s megállapítja, hogy Nagyacsád Község Önkormányzat Képviselő-testülete 5 igen szavazattal, ellenszavazat, tartózkodás nélkül a következő határozatot hozta:

**38/2019.(V.8.) önkormányzati határozat**

Nagyacsád Község Önkormányzat Képviselőt-testülete úgy döntött, hogy 50.000.- Ft támogatást nyújt a Pápai Rendőrkapitányság (8500 Pápa, Széchenyi u. 118.) részére a kérelemben meghatározott tárgyi eszköz beszerzésére.

Felelős: polgármester

Határidő:azonnal

Szalóky Nándor polgármester megkérdezi, hogy van valakinek még hozzászólása?

Megállapítja, hogy a Képviselő-testület nyilvános ülésén megtárgyalandó további napirend nincs, kérdés, bejelentés hiányában a 2019. május 8-i nyilvános ülést 18 óra 07 perckor berekeszti.

 K.m.f.

**Szalóky Nándor Ivanics Barbara**

 **polgármester jegyző**

**A jegyzőkönyv tartalmáért felel:**

**Novák Edit**

**aljegyző**